
Nr. 4123  din 24 iulie 2023
REFERAT DE APROBARE

la proiectul de hotărâre privind aprobarea alipirii imobilului  intabulat în CF 3716,  cu imobilul intabulat în Cartea funciară nr. 3731, potrivit referatului de admitere nr. 7459 pentru numărul cadastral 71475, în vederea realizării unui teren polivalent de sport
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare privind aprobarea alipirii imobilului  intabulat în CF 3716,  cu imobilul intabulat în Cartea funciară nr. 3731, potrivit referatului de admitere nr. 7459 pentru numărul cadastral 71475, în vederea realizării unui teren polivalent de sport .

Sediul materiei privind această capacitate a Consiliului Local îl reprezintă:
a) art. 15 alin. (2), art. 120 alin. (1), art. 121 alin. (1) și alin. (2) și art. 136 alin. (4) din Constituția României, republicată,

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;

d) art. 1 alin. (2), art. 3, art. 95 alin. (2) , art. 96, art. 98, art. 105 alin. (1), art. 106 alin. (1) și alin. (2),  art. 129 alin. (1), alin. (2) lit. c)  și alin. (6) lit. b), art. 197 alin. (1), (2), (4) și (5), art. 198 alin. (1), art. 199 alin. (1) (2), art. 297 alin. (1) lit. b), art. 302-331  din  Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;

e) art. 25 alin.(1) și art. 40 alin.(3) lit. b) din Legea cadastrului şi a publicităţii imobiliare nr. 7/1996, republicată, cu modificările și completările ulterioare;

f) art. 23 lit. e), art. 31, art. 132-135 și art. 210 din Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul directorului  general al Agenţiei Naţionale de Cadastru şi Publicitate Imobiliară, cu modificările și completările ulterioare;
              i) Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

              j) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

              k)  Hotărârii Consiliului Local nr. 54 din 28 iunie 2023 privind alegerea președintelui și a potențialului președinte de ședință pentru durata ședinței următoare.

           Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului achiziții publice  din aparatul de specialitate al primarului comunei în vederea analizării şi întocmirii raportului de specialitate,  Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei și COMISIEI DE SPECIALITATE B, în domeniile: gestionarea serviciilor de interes local, cooperarea interinstituțională pe plan intern și extern și orice alte atribuții, în toate domeniile de interes local, cu excepția celor date în mod expres în competența altor autorități publice, precum și orice alte atribuții stabilite prin lege, pentru întocmirea raportului de avizare. 
ținând seama de referatul de alipire  nr. 70459  din xx  iulie 2023, prin care imobilul intabulat în CF 3716 a fost alipit cu  imobilul intabulat în Cartea funciară nr. 3731.

,Deși l-am invocat în sediul materiei, vă rog să-mi permiteți să enunț art. 25 și art. 40 alin.(3) lit. b) din Legea cadastrului şi a publicităţii imobiliare nr. 7/1996, republicată, cu modificările și completările ulterioare:

„Art. 25. -   (1) Proprietarii unor imobile învecinate, în vederea unei mai bune exploatări a acestora, pot să le alipească într-un imobil, în baza unei documentaţii cadastrale şi a actului autentic, întocmite în condiţiile legii.  

2) Actele de alipire şi dezlipire a imobilelor înscrise în cartea funciară se încheie în formă autentică.  

             Art. 40.- 
3) Pentru imobilele prevăzute la alin. (21) se vor deschide cărţi funciare noi în baza unei documentaţii cadastrale, cu respectarea prevederilor legale aplicabile actelor, faptelor sau situaţiilor juridice ce stau la baza deschiderii acestora, în următoarele cazuri: 

…

b) alipirea sau dezlipirea, efectuată în baza consimţământului proprietarului tabular exprimat în formă autentică; în acest caz, deschiderea noii cărţi funciare pentru imobilul rezultat se va realiza fără a fi necesară deschiderea prealabilă a unei cărţi funciare pentru imobilul sau imobilele care fac obiectul alipirii sau dezlipirii.”  

Față de cele ce preced, ţinând seama de importanţa sa, vă rog să analizați și să hotărâţi asupra aprobarea alipirii imobilului  intabulat în CF 3716,  cu imobilul intabulat în Cartea funciară nr. 3731, potrivit referatului de admitere nr. 7459 pentru numărul cadastral 71475, în vederea realizării unui teren polivalent de sport, proiect care dovedește capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,
Emil DRĂGHICI

